Louise Browne
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Louise Browne var en britisk ballettdanser, ballettpedagog og koreograf. Hun kom til Norge i 1945 med klassisk ballettutdannelse fra USA og en betydelig karriere som musikalstjerne i England.
I 1947 begynte hun å samarbeide med Gerd Kjølaas. Undervisning i både klassisk ballett og fridans var banebrytende for det første faste dansekompaniet i Norge: Ny Norsk Ballett, som ble grunnlagt av Browne og Kjølaas i 1948.Browne virket både som sjef, danser og koreograf, og hennes internasjonale kontaktnett var til stor nytte under ensemblets oppsiktsvekkende Englands-turneer i 1949–1951. For Ny Norsk Ballett koreograferte hun blant annet Henrik 8.Hun vendte tilbake til England i 1950, og her ble hun tilknyttet Royal Academy of Dancing. Les mer i Store norske leksikon ballett koreografi Dans i Norge